钦定古今图书集成/明伦汇编/官常典/第759卷 > 李亨吉〈父国柄 兄元吉〉
## 钦定古今图书集成/明伦汇编/官常典/第759卷 > 李亨吉〈父国柄 兄元吉〉

按《荣县志》：亨吉，廪生。父国柄，以选贡任蒙化府经历。
甲申，献贼陷成都，荣路贼兵络绎，伪官到任数月，国
柄与子庠生元吉及亨吉誓不顺贼。后亨吉被执，见
贼帅不屈膝，贼问曰：“‘尔膝不屈，尚欲何为’？亨吉曰：‘吾
膝所屈者，天地君亲师耳，未有屈于反贼者’。”贼帅喝
令断其足筋，亨吉伸足受刃，比令勿断，留解西京，又
令煎水灌舌，亨吉张口受之。贼帅又止之，只令割两
耳，令亨吉嚼。亨吉曰：“父母遗体，吞之。”槛送成都，至死
骂不绝口，父兄俱罹难。